
Vina  parant  aminos,  faciuntque  coloribus  aptos. 

Tunc  veniunt  rifus  ; tunc  pauper  cornua  fumit  ; 

TRIBUS  jam  annis,  medicinae  ftu~ 
dio  operam  navando  (haud  infelici 
cum  fru&u  fas  fit  fperare  !)  hac  in  alma 
florentiffimaque  academia,  confumptis  ; ad 
fummos  medicinae  honores,  id  tantum 
\ mihi  reftat,  confequendum,  ut  differtatio- 
nem,  peritiae  meae,  et  in  medicina  fcien- 
itiae,  fpecimen  quafi,  in  lucem  ederem  : 
Quodnam  vero  mihi  exequendum  fufcipe- 
rem,  diu  anceps  haefi ; morbi  enim  omnes 
in  nofologia  recenfiti,  praecipue  qui  fum- 

A 


mam 

mam  medici  attentionem  fibi  vindicant,  in 
tentaminibus  inauguralibus  adeo  faepe  trac- 
tati fuere,  ut  de  eorum  quovis  differere 
adduci  non  potui.  Sic  pofitus,  pauca  de 
Vino  proferre  decrevi.  Haud  tamen  hoc 
penfum  aggredior,  fpe  vana  elatus,  novam 
huic  themati  affundendi  lucem.  Mihi  tan- 
tum in  animo  eft,  (nec  quid  aliud  a Tyro- 
ne  expedtari  arbitror)  utiliflima  quaeque  et 
fide  digniffima,  quantum  ad  rem  meam 
fpedtant,  ex  virorum  illuftrium  fcriptis  fe- 
ligere. 

Antequam  ad  ordinem,  quo  materiam 
hancce  pertra&are  flatui,  progrediar,  haud 
abs  re  forfitan  erit  obfervare,  liquores 
quamvis  omnes  fpirituofi,  e regno  vegeta- 
bili, fermentatione  comparati,  jure  vinofi 
dicuntur;  mihi  attamen  in  mentem  folum- 
modo  venire,  de  illo,  uvarum  expreffum 
volo  fuccum,  agere  ; cui  apud  omnes  in 
omni  regione,  et  ab  omni  aevo,  nomen  Vi- 
num, quo  non  alius  eft  hominis  guftui 
adeo  gratus,  nec  ullus,  fi  opportune  ufur- 
petur,  medicinae  confiliis  magis  utilis.  Ut 

vero 

vero  ea  quam  maxime  methodo,  qua  omnes 
fere  in  diflertationibus  inauguralibus  eden- 
dis, nobis  uti  videntur,  hocce  argumentum 
pertradtemus,  necefTarium  duximus,  fe- 
quentem  inftituere  ordinem. 

i moi  Paucis  vitem  attingemus  ipfam, 
charadterem  nempe  ejus  exhibendo  botani- 
cum. 


2 do.  Modum,  quo  vinum  ab  uvis  obti- 
netur, ejufque  qualitates,  breviter  perftrin- 
gemus. 

3tio,  Quafdam  generales,  de  ejus,  in 
praxi  medica,  ufu,  obfervationes  profere- 
mus. 


Quantum  ad  primum  attinet  caput,  ob- 
fervare  lubet,  varias  eiTe  vitis  fpecies,  ean- 
demque  faepe  fpeciem,  alio  cultu,  aliud 
praebere  vinum,  quoad  proportionalem 
partium  ejus  componentium  quantitatem  j 
fed  de  hoc  fufius,  quando  de  variis  vini 
fpeciebus  dicendum  erit. 

Vitis  omnis,  medii  caloris  per  totum 
terrarum  orbem  regionis,  indigena  effe  vi- 
detur, ut. 

A chara&ere  ab  illuftriffimo  Bergio,  nu- 
perrime in  medium  prolato,  patet  *,  qui, 
noftra  equidem  fententia,  omnibus  aliis 
palmam  praeripere  videtur. 

‘ Locus,’  inquit,  ‘ orbis  totus  tempcra- 
‘ tus.  Frutex. 

‘ Forma  ree.  Folia  alterna,  longius  pe- 
‘ tiolata,  plana,  fubpeltata,  cordato-fubro- 
‘ tunda,  bi-vel  tripollicaria,  fupra  viridia, 
‘ glabra,  fubtus  pallidiora,  nervofa,  venu- 
‘ lofa,  nervis  et  venulis  pubefcentia,  fub- 
‘ quinqueloba  : Lobis  rotundatis,  incifo- 

‘ dentatis  : Dentibus  ovatis,  acutiufculis  > 

‘ fmubus  loborum  obtufis. 

* Cyma  nuda,  pendula,  ovata,  obtufa, 
‘ pedunculata:  Pedunculo  inftru&o  cirrho 
‘ folitario. 

‘ Bradteae  folitariae,  lineares,  obtufiuf- 
‘ culae,  concavae,  ad  ramos  cymae  litae. 

‘ Pedicelli  baccis  fere  breviores,  teretes, 
‘ adfperfi  pundtis  parvis,  callofis,  apice 
£ margine  incraflato. 

‘ Baccae 


* Vid.  Bcrg.  Mr»t.  Med. 

‘ Baccae  ovato-globofae,  colore,  fapore, 
‘ et  magnitudine  variantes,  fubdiaphanae, 
‘ baccis  uvae  crifpae  vix  majores,  undique 
‘ glabrae,  rore  glauco  tinctae,  quo  abrafo 
* nitidiufculae,  apice  inftrudtae  pun&o  par- 
‘ vo,  elevato,  umbilici  loco ; 

‘ Parenchymate  molliffimo,  pulpofo-fuc» 
1 cofo,  poft  fe&ionem  tranfverfalem  ae- 
‘ quali,  annulo  tenui  folitario  interrupto, 
‘ fubflexuofo  ; uniloculari,  pentafpermo. 

‘ Semina  obcordato-cylindrica,  bali  e- 
‘ marginata,  glabra,  receptaculo  cylindrico 
‘ intra  baccam  infidentia,  breviter  pedicel- 
‘ lata. 

‘ Propr.  folior.  recent.  odor  vix  ullus. 

‘Sapor  acidulus, herbaceus,  fubftypticus, 
‘ mafticata  falivam  viridi  tingunt. 

‘ Baccar,  rec.  odor  nullus.  Sapor  aci- 
‘ dulus,  humedtans. 

‘ Baccar,  recent.  unc.  i.  dat  drach.  6. 
‘ fucci  expreffi  tenuis,  viridefcentis  (e  bac- 
‘ cis  viridibus)  aciduli. 

‘ Paffular.  fapor  dulcis,  fubacidulus. 

‘ Virtus  folior.  leniter  adftringens  ; 

' 4 Pal'- 

‘ Pallularum  nutriens,  perioralis,  ecco- 
‘ protica. 

‘ Ufus  pafTular.  culinaris  ; tuffis.’ 

Brevi  vitis  jam  praemiffo  charadtere, 
quae  frudtus,  unde  Vinum  paratur,  uvas 
nempe  fert  ; obfervandum  tantum  reflat, 
nos,  diverfae  licet  fpecies  a charactere  fu- 
pra  pofito  nonnihil  differant,  fupervaca- 
neum  fore  duxiffe  plures  memorare,  ut- 
pote  qui  de  Vino,  non  de  viti,  differere  de- 
crevimus. 

'ido , Ille,  quo  Vinum  paratur,  proceffus, 
fermentatio  nuncupatur,  et  fequitur  hic 
eum  adminiflrandi  modus. 

Uvae,  cum  primum  maturae,  vel  torcu- 
lari flatim  fubmittuntur,  vel  per  quoddam, 
pro  Vini  fpecie  quam  parare  cupiunt, 
temporis  fpatium,  aeri  ficco  et  calido  ex- 
pofitae,  demum  premuntur  *.  Succum 
hoc  modo  expreffum,  Mullum  vocant,  ni- 
hilque  aliud  efl  quam  uvarum  omniumque 
revera  aliarum  rerum  fermentabilium  pars 

faccba- 


* Yid.  Chem.  Di£t,  per  M‘Quer. 

faccharina.  Hic  fuccus  recenter  expreffus, 
turbidus  eft,  gratoque  et  faccharino  valde 
fapore  gaudet ; alvum  laxam  reddit,  et,  fi 
immodice  propinetur,  vel  ab  aliquo  ad  di- 
arrhoeam praedifpofito,  hunc  morbum  fa- 
cile ciere  valet  *.  Aqua  aliquanto  minus 
fluidus  eft,  et  evaporatione  tenacitatem  pi- 
cis fere  intiar  acquirit. 

In  multo,  vafi  idoneo  infufo  vel  excepto, 
fimul  ac  exprimitur,  et  in  gradu  caloris  a 

50  ad  70  f thermometri  Farenheitiani  pofi- 
to,  effe&us  admodum  notabiles  fele  pro- 
dunt, et  majore  vel  minore,  pro  liquoris  na- 
tura et  loci  temperie,  temporis  intervallo. 

51  nimis  intenfus  fit  calor,  fermentationem 
acetofam  jufto  citius  fubit  ; fin  contra,  haud 
fatis  magnus  fit,  fermentatio  omnino  cef- 
fat. 

Phae- 

* Hoc  effe  apud  milites  in  infulis  Vino  abundan- 
* tibus  magnam  mortalitatis  fcaturiginem  faepe  fae- 
pius  audivi ; qui  ergo,  ut  obviam  eatur  militibus, 
ante  undecimam  horam  matutinam  cauponis  fevere 
interdicti  funt, 

f Vid.  Diflcrt.  Inaug.  Do£t.  Ford.  > 

Phaenomena,  quae  fefe  mutuo  comitan- 
tur, quaeque  in  ordine  procedunt,  fequen- 
tia  funt.  Primo  tumefcere  videtur,  et  bre- 
vi adeo  rarefa&um  evadit,  ut  frequenter 
vafi,  fi  propemodum  plenum  fit,  id  conti- 
nenti fuperfluit ; inter  partes  ejus  motus 
excitatur  inteftinus,  parvum  fibilantem  ftre- 
piium  et  ebullitionem  manifeftam  comites 
habens.  Bullae  ad  fuperficiem  afcendunt, 
et  eodem  tempore  materies  aerea  valde 
pungens  emittitur,  et  qualitate  fuffocanti 
gaudens,  notatu  haud  difficili.  Adeo  fub- 
tilis  et  noxia  eft,  ut  puncto  temporis  homi- 
nibus aliifque  animalibus,  ubi  aer  non  amo- 
vetur, ei  expofitis  facillime  vitam  arripet  ; 
candelae  infuper  flammam,  fi  juxta  admo- 
veatur, extinguit.  Uvarum  nuclei,  fili- 
quae,  aliaque  crafliora,  a particulis  aeris 
evoluti  illis  adhaerentibus,  ad  fuperficiem 
ufque  evehuntur,  huc  hucque  propelluntur, 
et  cruftam  mollem  feu  fpongiofam,  fpumae 
fpeciem  prae  fe  ferentem,  formant,  liquori 
toti  obdu&am.  Fermentatione  durante, 
crufta  haec  ab  aere  liquori  emancipato,  in 

altum 

altum  parumper  fublata,  faepe  difrumpi-* 
tur ; poftea  connubium  iterum  petit,  et, 
ut  antea,  ex  toto,  integrum  fit ; eodem 
quo  hoc  fit  tempore,  modicus  adfit  caloris 
gradus,  et  fluidum  atmofphaerae  temperiem 
aliquanto  fuperat  *.  Hi  perflant  effeftus 
dum  fennentatio  adfit  valida,  tandem  gra- 
datim  quiefcunt,  liquoris  calore  imminuto, 
et  fluidi,  extricato  aere  mephitico,  motus 
mitior  fit  f,  crufta  jam  fuftentaculo  privata 
fruftatim  vafis  fundum  petente. 

Si  Vinum  quam  maxime  merax  efflagi- 
temus, ne  liquoris  fuperficies  cum  aere  in 
contadtum,  maximi  nunc  temporis  momen- 
ti eft,  cavere  veniat  ; fubtiliores  enim 
partes  ad  diffipationem  nimis  pronae  ple- 
raeque  effugiunt  ; eo  igitur  confilio,  vafi  u- 
varum  filiquas  caulefque  immittunt,  quae 
iuperficiei,  magnam  materiae  fpumofae 
quantitatem,  fupernatantes,  irretiunt  ; dem 
fumque  admodum  liquori  fermentato  tegu~ 

B 

* Praelegi.  Chera.  celeb.  Black. 

t Ibid. 

mentum  praebent  * ; ad  eundem  quoque, 
fermentationem  omnem  notabilem  com- 
pefci,  finem  necelfe  eft,  hoc  in  hypogeum 
vel  in  alium  quemque  frigidum  vas  tranf- 
ferendo,  locum  efficitur. 

Perafta  hac  prima  operatione,  natura  fua 
quafi  fponte  ad  quietem  vergit,  ut  ab  om- 
nium fermentationis  fpirituofae  effectuum 
fenfibilium  ceffatione,  colligere  licet;  modo 
jam  memorato  liquorem  tam  guftui  gratum, 
quam  ob  qualitates  ejus  nutrientes,  et,  fi  ita 
loqui  fas  fit,  vivificantes,  utilem,  fi  modice 
ufurpetur,  nos  confervare  penes  effi 

Liquor  hanc  primam  fermentationem, 
dotibus  effentialiter  et  longe  uiverfis  ab 
uvorum  fucco  recenter  expreffio,  paffus  po- 
titur; dulcem  feu  faccharinum,  pro  alio  huic 
toto  caelo  diverfo,  ejus  commutat  faporem, 
adhuc  attamen  grato,  fpirituofo  aliquatenus 
et  pungenti  ; alvum  ficut  mullum  nequa- 
quam movet,  caput  vero  afficet,  et  nemi- 
nem opinor  fugit,  homines  ebriolos  reddit ; 

denique, 


* Prade£L  ehem,  celeb.  Black. 

denique,  diftillatione  aquae  infipidae  loco, 
quam  mullum  eidem  proceffui  fubjedum, 
gradu  caloris  circiter  eum  quo  aqua  in  e~ 
bullitionem  cietur,  liquorem  volatilem,  fpi- 
rituofum,  et  inflammabilem,  fpiritum  Vini 
feu  Alcohol  didum,  praebet,  materia  acida 
quofa  et  faeculenta  in  vafe  relida  ; a muf- 
o vero,  e contra,  materia,  vifcida,  fyrupo 
iaud  multum  diffundis,  faccharum  in  aqua 
blutum  continens  fuperefh 
Partes  Vini  componentes  ex  aqua,  fpiritu 
nflammabili,  materie  falina,  five  acido  fui 
generis,  ab  aceto  aeque  ac  acidis  vegetabi- 


li libus  nativis  differente,  fale  crafliore,  tartaro 


■ 

jII  dido,  fubftantia  gummofa  feu  mucilagino- 
fa,  unduofa  et  refinofa,  nec' non  aere  fixo, 
tS  conflant  *. 


Vina  omnia  plus  minus  ex  mullo,  Vino 
:3%|,puro,  et  aceto,  conflantur  ; impoffibile  enim 
qtfii I mihi  videtur,  vel  frudus  ita  maturari,  vel 
jgmrfermentationem  ita  adminiftrari,  quin  ho- 
^«Iruin  cujufque  pars  aliqua  fe  prodet. 


Hinc 


* Vid.  Neuman’s  Chem.  per  Lewis,  p,  446. 

Hinc  liquido  patet,  Vini  qualitates,  pro 
majori  vel  minori  partium  mox  recenfita- 
rum  ratione,  differre  *. 

De  Vinis  nunc  in  frequenti  ufu,  et  de 

i 

regionibus  in  quibus  producuntur,  agere 
pergimus. 

Lusitania,  noftro  fermone  Portugal 
didta,  Vini  rubri  Anglice  (Red  Port)  mag- 
nam fuppeditat  copiam,  quod  multum  con- 
tinet aquae,  reliqua  principia  parva  vero 
quantitate. 

Hungaria,  Vinum  jadtat  Tokavense, 
admodum  fuave,  et  fpiritu,  una  cum  unc- 
tuofa,  refinofa,  et  tartarofa  materia,  dives. 

Madeira  Vina,  fpiritus,  un&uofae,  et 
refinofae  materiae  multo,  mucilaginofae 
et  tartarofae  minori  quantitate  abundantia, 
dat. 

Germania,  Vinum  Rhenanum,  Mo- 
sellanumque  praebet.  Illud  tartari  ct  fpi- 
ritus multum,  hoc  autem  tartari  minus,  fed 
principii  undtuofi  plus,  continet. 

iNStf- 

* Vid.  Culi,  celeb.  Mat.  Med. 

Insula  Canarienses,  fpiritus  multo 
materiaeque  gummofae  et  tartarofae,  Vi- 
na fcatentia,  producunt. 

Hispania,  Malagense,  et  Sherry, 
fpiritus,  materiae  refinofae,  unCtuofae,  gum- 
mofae, et  tartarofae  magnam  habentia  quan- 
titatem. 

Gallia  fere  omnis  Vinis  abundat.  Om- 
nibus aliis,  vel  faltem  plerifque  Burgun- 
dica  et  Champagensia,  longe  praeftant. 
Fortiflima  non  dulciffima  haec  funt,  fpiritu 
reCtificato  plena,  fed  vix  ullam  undtuofam, 
refinofam,  gummofam,  tartarofamve,  mate- 
riam continentia.  Inter  optima  enumerari 
Burdigalense  (Claret)  certe  meretur. 

Colore,  guftu,  et  potentia  a fe  invicem 
magnopere  differunt  omnia  haec  Vina, 
quod  partim  uvarum  differentiis  debetur, 
maxima  autem  ex  parte,  diverfae  fermen- 
tationis  adminiftrationi,  et  iis,  quae  ante 
poflve  invectionem  adduntur,  rebus. 

Hinc,  Vina  a fefe  invicem  differre,  fi  non 
adulterata  fint,  omnibus  facile  innotefcet, 
multis  in  rebus ; praecipue  vero  quoad  ad 

quanti- 

quantitatem,  quam  continent,  fpiritus  redi- 
ficati  ; manifeftum  enim  eft,  quanto  ma- 
jor iis  hujufce  ineft  fpiritus  pars,  tanto  for- 
tiora evadere,  et  quo  majori  materiae  dul- 
cis, unduofae,  quantitate  abundant,  eo  ma- 
gis nutrientia  *. 

Inter  priora,  Burdigalenfe  et  Champa- 
gnenfe  recenfere  licet;  quibus  addendum  eft, 
Vinum  rubrum  Lufitanicum,  ftatu  volo 
quo  nobis  adportatur  ; inter  pofteriora  Ma- 
derienfe,  Tokavenfe,  Canarenfe,  &c.  &c. 

Ad  quafdam,de  Vini  inpraxi  medica  ufu, 
obfervationes  generales  proferendas,  haud 
alienum  nobis  videtur,  pauca  de  Vinorum, 
in  hunc  finem,  eledione  dicere  ; eo  igitur 
loci,  cur  Vinum  aegrotantibus  exhibeamus 
nobis  reftat  effari;  et  fi  hominibus  ab  effec- 
tibus quos  edit,  de  medicamento  opinionem 
ferre  fas  fit,  hoc  ftimulantibus  proculdu- 
bio  gaudet  poteftatibus.  Re  ita  fe  habente, 
Vinum  hos  effedus  modice  exerens,  eo- 
demque  tempore,  tonica  praeditum  virtute, 

feli— 


• Vid.  Cui.  celeb.  Mat.  Med. 


,s 


QUADAM  DE  VINO. 

feiigamus  necelfe  eft  ; immune  infuper  effe 
oportet  nocivis  qualitatibus,  quibus  alia, 
dulcia,  e.  g.  Vina  pollent.  Supervacaneum 
foret,  haec  materia  fcatere  faccharina  me- 
morare, cujus  aegrotorum  ventriculi  con- 
coctioni impares  funt  \ hinc,  fermentationis 
quemdam  gradum  fubire  nimis  prona  funt, 
unde  aeris  qUantitas  evolvitur,  quod  in  ven- 
triculi nervos  agendo,  ejufque  tonum  mul- 
tum infirmando,  fecum  magnam  horrendo- 
rum fymptomatum  catervam  adducit,  et 
quo  minus  profpere  procedat  chylificatio, 
facit  ; fermentationem  infuper  acetofam 
nonnunquam  fufcipiunt  ; quo  paCto,  acidi 
quantitas  producitur,  quod  ad  tonum  ven- 
triculi imminuendum  fymbolam  confert ; 
ct  cum  bile  mixto  diarrhoeas  faepe  produ- 
cit *,  morbos  per  fe  omni  tempore  periculi 
multum  minitantes,  fi  ab  hoc  fonte  fcatu- 
riunt,  praecipue  hominibus,  quorum  corpo- 
ris habitus  morbo  fradti,  ad  eam  debellen- 
dam  minime  valent.  Materia  infuper  gum- 

mofa, 

mofa,  qua  abundant,  ventriculum  quafi  one- 
rantia, naufeam,  anxietates,  et  fymptomata 
id  genus  multa,  inferunt.  Inter  modo  me- 
morata, Madeirenfe,  Canarenfe,  Tokavenfe 
recenfenda  funt : Inter  priora  autem,  Cham- 
pagnenfe  et  Burgundicum.  Haec  vero,  ut- 
ppte  nimis  pretiofa,  maxima  aegrotorum 
pars  aflequi  haud  poflunt ; horum  igitur 
loco  Vinum  rubrum  Lufitanicum  adhibe- 
mus. Hoc,  uti  antea  memini,  magnam 
aquae  quantitatem  continet,  minorem  au- 
tem gummofae  vel  faccharinae  partis,  quam 
aliorum  pleraque.  In  ftatu  equidem  puro, 
fatendum  eft,  id  magnam  fpirituofae  partis 
quantitatem  nequaquam  haberi.  Lufitani 
vero,  ad  id  confervandum,  fpiritum  Vini  ei 
mifcent,  ratione  unc.  ii.  ad 'lb.  ii.  Vini ; qui 
ad  medicinae  ufui  fatis  forte  reddit,  et,  fi 
prae  oculis  haberemus,  id  poft  inveftionem 
adulterari  (mihi  enim  affirmavit  Vini  qui- 
dam Magnarius,  fe  Vinum  rubrum  pluris 
vendidiffe,  quam  (Enopoljs  aliique  ejus 
Aginatores;  et  duas  Vini  rubri  puri  lagenas 
vix  unae  in  hac  regione  aduhfwawwj^juoad 

vires  ejus  inebriantes,  aequales  efle)  harum 
dubitabitur^  id  fatis  forte  evadere.  Hic  e- 
tiam  obfervare  liceat,  qualitatibus  ejus  to- 
nicis  et  affrangentibus,  virtutes  ejus  parum- 
per adaugeri. 

De  morbis  in  quibus  Vinum  adhibere 
decet,  nunc  differendum  eft ; abs  re  enim 
fore  de  modo,  quo  Vinum  plumbo  ejufque 
calce  adulteratur,  dicere  credidimus  ; ut- 
pote  quod,  noftra fententia,  limites  hujufce- 
modi  differtationis  excurreret. 

3/zo,  Ut  vero,  jufto  quam  maxime  ordi- 
ne, ad  tertiam  noftram  partem  progredia- 
mur, Vini  fcilicet  in  praxi  medica  ufum, 
neceffarium  effe  duximus  id  fequenti  ordi- 
ne pertradlare. 

imo,  De  Vini  in  corpus  univerfum  ef- 
fedtibus  ; 

2 do.  De  ejus  in  morbis  praecavendis  ef~ 
fedtibus,  dicemus. 

■> 

3 tio , De  ejus,  in  morbis  medendis,  adii- 
one,  et  de  morbis  quibus  maxime  convenit, 
agemus. 


C 

i moi  Vinum  modice  epotum  mirum  in 
modum  exhilarat,  ingenium  acuit, 


“ Foecundi  calices  quem  non  fecere  difertum  ?” 


et  univerfo  corpori  vigorem  impertit  ; 
ad  aciditatem  alimenti  vegetabilis  proclivi- 
tati, et  cibi  animalis  putrefadioni,  adverfa- 
tur*. 

Tales  funt  Vinorum  in  genere,  fi  modo 
modice  propinentur,  effectus  ; dulcia  vero 
Vina,  fiquidem  mulli  haud  affimulati  mag- 
nam continent  quantitatem,  valde  nutrien- 
tia funt,  et,  poft  paftum  large  ingurgitata,, 
ventriculum  nimia  nutrimenti  copia  oneran— I 
do,  ad  facultates  concodrices  hebetandas  j 
magnopere  faciunt  ; ac  fermentationem  a- 
cetofam,  fi  quando  fubeant,  multum  aeris  I 
lixi  evolvitur,  et  diarrhoeae  graves  aliaque 
dira  fymptomata,  ut  antea  didumfuit,  pro 
ducuntur.  Liquido  etiam  conflat,  omne 
Vinum,  nimis  immodice  fumptum,  totum 
fyflema,  ventriculum  vero  praecipue,  debi- 
litare. 

litare,  corporis  irritabilitatem  delere,  et 
morbis  chronicis  generis  faepe  nervofi,  imo 
etiam  et  morti,  viam  patefacere  ; ut  experi- 
entia omnium  hominum,  qui  fallis  ratioci- 
niis et  meris  figmentis  non  deluduntur,  e- 
videnter  patet.  Hoc,  ni  fallor,  noftro  Po- 
etae apprime  innotuit,  qui  fic  lepide  canit : 

“ Wine  whets  the  wit,  improves  its  native  force, 

# 

“ And  gives  a pleafant  fiavour  to  difcourfe 
tl  By  making  ali  our  fpirits  debonair, 

‘c  Throws  off  the  lees,  the  fediment  of  care. 

“ But  higheft  cordials  ali  their  virtues  lofe, 

“ By  a too  frequent  and  too  bold  an  ufe  ” 

Pomfret. 

\ 

2 dor  His  jam  paucis  praemiffis,  de  Vini, 
in  fyftema  totum,  effedibus,  multo  facilius 
ejus  in  morbis  occurrendis  adionem  expli- 
cabimus. Hic  vero  notandum  eft,  omnes 
quibus  ullo  modo  adverfare  valet,  effe  ge- 
neris nervofi  debilioris,  vel  eos,  in  quibus, 
vis  vitae  vel  energia  nervofa,  a quacunque 
caufa  imminuitur ; res  ita  fe  habere  vide- 
tur in  multis  a contagio,  ceu  typho,  pede, 
vel  a miafmate  ceu  febre  intermittente  ori- 
undis 

undis  morbis.  Antequam  ad  rationem  ejus 
a&ionis  in  his  morbis  occurrendis  redden- 
dam progrediamur,  hic  obfervare  juvat, 
vim  vitae,  feu  energiam  nervofam  his  in 
morbis  manifefte  imminutam  effe,  et  hanc 
energiae  imminutionem  ab  aftione  conta- 
gionis, qualifcunque  fit  debilitante,  originem 
habere.  Contagium  hoc  corpori  admotum, 
ita  ut  effedtus  fuos  edere  poffiet,  caufa  morbi 
occafionalis  nuncupata  fuit ; jamdudum  ve- 
ro homines  exploratum  habebant,  et  lucu- 
lenter nunc  dierum  patet,  contagiones,  in 
quofdam  folummodo,  non  in  omnes,  ex 
aequo  agere  ; hinc  eruere  oportet,  aliquid 
horum  temperiei  proprium,  five  fit  haere- 
ditarium,  ‘five  contingens,  eos  his  morbis, 
magis  aliis  hominibus,  obnoxios  efficere  ; 
haec  idiofyncrafis  caufa  praedifponens  me- 
dicis audit,  eaque  eft,  quae,  fi  adfit,  vene- 
num magis  nocivum  reddit. 

Neminem  latet,  hanc  morborum  contagi- 
o forum  caufam  pracdifponentem,  a caufis 
debilitantibus,  ceu  timore,  immodica  vene- 
re, nimia  inebriatione,  frigore,  &c.  oriri. 

Hinc 

Hinc  nobis  concludendum  eft,  quicquid 
a&ioni  veneni  corpus  impenetrabile  efficit, 
illi  vigorem  et  energiam  neceffario  praebere, 
feu  potius  energiam  fyftematis  nervoli  im- 
minutam reficere  *.  Sunt  et  alia  multa  fa- 
teri cogor,  quae  in  hunc  modum  agunt,  ceu 
viftus  lautus,  exercitatio  modica  et  fimilia ; 
fed  eodem  tempore,  quo  Vinum  corpus  fir— 
mat,  alios  edit  effedtus,  chylificationem 
promovet,  et  animum  laetificat,  unde  timo- 
ris adtioni,  quae  corpora  contagii  impreffi- 
oni  obnoxia  efficiendo,  tantopere  pollet,  ob- 
viam itur,  imo  etiam  et  frigoris  a&io  qua- 
dantenus  refiftitur. 

3^0,  His  de  fecundo  capite  jam  paucis 
praefatis,  de  Vini  in  morbis  medendis  a&i- 

one 

* Nunquam  fatis  laudendus  Gregorius,  praCticus 
ille  celeberrimus,  fatis  eheu  ! jam  abreptus  inimicis, 
in  praelectionibus  fuis  fadtum  hoc  percuriofum  e- 
narrat  ; fcilicet,  quod,  cum  ipfe  medicinae  Itudio 
apud  Leidam  incumbebat,  febris  intermittens  epi- 
demice grafiata,  et  ex  25  ftudiofis  Brittannis,  unus 
tantummodo  aquam  bibebat  ; caeteri  libras  Vini 
binas  a prandio  indies  potabant.  Febris  intermittens 
aquae  potorem  folum  corripuit, 

one  nunc  differere  nofmet  accingimus ; 
quoniam  vero  ejus  effeCtus,  quando  de  ejus 
aCtione  in  morbis  occurrendis  agentes, jam- 
jam  perfunCtorie  perftrinximus,  minus  eo 
hic  dici  reftat. 

Vinum  in  morbis  debilioris  generis  fo- 
lummodo  ex  ufu  fore  olim  memoravimus, 
five  quibus  a caufarum  excitantium  natura, 
cerebri  energia  multum  imminuitur,  ob  ma- 
teriae contagiofae  aCtionem  in  fyftema  ner- 
vofum,  unde  haec  energia  imminuta  omni- 
bus functionibus  tranfmittitur  ; ut 

In  funClionibus  animalibus  patet, 

ito,  Voluntariorum  motuum  debilitate. 

2 do,  Motuum  voluntariorum  irregulari- 
tate, ab  eorum  debilitate  pendente. 

pio,  Senfationis  defeCtu  vel  diminuti- 
one. 

4 to,  Senfuum  intimorum  debilitate  et  ir- 
regularitate. 

Necnon  in  funCtionibus  vitalibus  ; 

imo , Pulfuum  debilitate. 

2 do, 

2 do.  Extremitatum  frigore  et  diminu- 
tione. 

3^0,  Ad  animi  deliquium,  in  ftatu  erec- 
to, proclivitate. 

4 to,  Refpirationis  imbecillitate. 

Ut  etiam  in  functionibus  naturalibus  ; 

itnoy  Ventriculi  debilitate,  quam  anore- 
xia, naufea,  et  vomitus,  plane  demonitrant, 

2 do,  Excretionibus  involuntariis  a fphinc- 
terum  paralyfi  oriundis. 

3/20,  Deglutitione  difficili,  mufculorum 
faucium  flatum  paralyticum  ceu  caufam 
agnofcente  *. 

Siquidem  in  morbis,  qui  diathefin  phlo- 
gifticam  comitem  habent,  fymptomata  plu- 
rima, a ferie  fymptomatum  jam  recenfito- 
rum  abludentia,  fe  manifeflant  ; vel,  fi 
eandem  prae  fe  ferant  fpeciem,  attamen,  ut- 
pote  quae  a caufa  alia  orta,  aliam  medendi 
methodum  fibi  vindicant. 

Licet 


* Vid.  Culi,  Piim.  Lin. 

Licet  a Vini  ufu,  in  morbis  a contagione 
originem  trahentibus,  maximum  commo* 
dum  fperare  fas  fit ; cum  vero  ab  aliis  cau- 
fis  oriantur  morbi,  et  gradatim  incedant, 
ceu  Scorbutus,  Scc.  his  igiturprocul  du- 
bio maxime  utile  foret,;  et  fi  effectus  aeque 
profperos  et  fubitaneos,  ac  in  prioribus,  e- 
dere  non  valeat,  natura  horum  morborum 
diverfa  obftante.  Modus  ejus  in  his  mor- 
bis operationis  fatis  manifefte  apparet  ; 
fun&iones  vitales  imminuuntur,  et  Vini 
qualitate  ftimulante  ventriculi  nervi  excita- 
ti, partium  confenfu,  in  corpus  univerfum 
agit  ; cordis  et  arteriarum  adtiones  au- 
gentur, haeque  audtae  adtiones,  in  cerebri 
energia  reftituenda,  multum  poliunt  ; fed, 
quo  melius  illucefcat  hujus  medicamenti 
natura,  morbos,  quibus  maxime  convenit, 
breviter  attingemus. 

TYPHUS. 

Quandoquidem  maximae  mortalium  par- 
ti morbus  hic  adeo  innotefcit,  et  quoniam 


conta- 

contagioni  evidenter  originem  debet,  de 
qua  jam  tantum  protulimus,  quantum  hu- 
jufce  diflertatiunculae  limites  nos  finerent, 
minus  eo  nunc  dicendum  eft* 

Omnibus  optime  notum  eft,  corpus  hu- 
manum, fi  morborum  caulis  occafionalibus 
exponatur,  in  tali  nonnunquam  ede  ftatu, 
ut,  caufae  hae  occafionales  morbum  licet 
producant  eundem,  mitior  vel  gravior  atta- 
men in  hoc  vel  illo  homine  evadat  ; fic  in 
fortis  temperiei  hominibus,  Vere  praecipue, 
adeft  frequenter,  primo  morbi  ingreffu,  dia- 
thefis  phlogiftica,  quae  nofologis,  nec  inju- 
ria, me  judice,  anfam  praebuit,  eum  fub  no- 
mine Synochus,  ceu  fpeciem  diverfam,  vel 
morbum,  quoad  fymptomata,  ex  fynocha  et 
typho  compofitum  confiderare  *.  Cum 
ergo  duae  indicationes, 

Prima,  nempe,  debilitatis  caufas  amovere, 
feu  ejus  affedtibus  occurrere. 

Secunda,  fluidorum  fcilicet  ad  putrefa&i- 
onem  propenfitati  obviam  ire, 

D Ad 

* Vid.  Nofol.  Method.  Culleni,  Cl.  i,  G.  6. 

Ad  ftadium  hujus  morbi  incipiens  parum 
attinent,  fi  refpiciamus  fpeciem  quam  prae 
fe  fert,  Vere  praefertim,  in  vegetioribus,  ut 
fupra  diximus,  pauca  de  Vini  operatione 
efferemus,  debilitate  puta  praefente ; mor- 
bus licet  fynochi  afpedtum  induat,  vel,  ut 
ita  dicam,  phlogifticam  diathefm  comitem 
habeat  : Symptomata  ftatum  hunc  indigi- 

tantia,  jam  antea  enumerata  fuerunt ; cum 
ergo  morbus  his  ftipetur  fymptomatibus 
fummo  jure  id  exhibere  licear,  et  quin  fit, 
nullus  dubito,  tutiffimum  ftimulans  cardi- 
acum, quod  nobis  adhuc  noviffe  contigit, 
et  in  febribus  hodie  ubique  recipitur.  Ven- 
triculo gratum  eft,  adtionem  cordis  et  arte- 
riarum excitat,  et  dolori  et  delirio  occurrit. 
Quocunque  febris  tempore  flimulantia  de- 
fiderantur,  hoc  adhiberi  debemus,  cum 
ejus  dofin  tam  facile  regere,  et  hoc  modo 
quodcunque  potcft  abfque  difficultate,  nobis 
comparare  poffimus.  Pringelius,  Baronet- 
tus  ille,  ingenii  acumine  jure  celeberrimus, 
etiam  haec  verba  habet : ‘ Nullum  effe  car- 
‘ diacum  aeque  gratum  et  efficax  ac  Vi- 

‘ num  ; 

4 num  ; tanta  equidem  ei  ineft  virtus  ut  ite— 
4 rum  atque  iterum  aegros  vidi  largo  ejus 
‘ ufu  ab  orci  faucibus  ereptos  j'.)  Quantum 
ad  quantitatem,  quam  fimplici  vice  exhi- 
bere decet,  morbi  ftadium  prae  oculis  ha- 
bendum eft  ; nam  certe,  quo  magis  aegri 
energia  imminuitur,  eo  major  cardiaci 
quantitas  ad  eam  reficiendam  requiritur  ; 
fed,  noftra  quidem  fententia,  nunquam 
quantitatem  excedat  definitam,  oportet  ; 
fiquidem  enim  carbones  igni  cumulatim 
fuperimpofitiy  exiguam  quae  fupereft  vitae 
partem  ex  toto  deleat. 

Aegri  habitus,  priftinaque  Vinum  vel  a- 
lios  liquores  fpirituofos  bibendi  confuetudo, 
animo  diligenter  verfanda  funt ; fi  largo 
Vini  ufui  afiuefa&us  fuerit,  liberalius,  fin 
contra,  parcius  exhibendum  eft. 

Ad  quantitatem  vero  determinandam  ap- 
petitus plurimum  infervit  ; Vinum  fi  aeger 
anxie  exoret,  forfan  ad  libitum  ei  conce- 
dendum eft,  dummodo  partitis  vicibus  cau- 
te 

f Vid.  Pringle  on  the  Difeafes  o£  the  Aimy,  p.  314. 

te  adminiftretur  : 4 Vidi,’  inquit  Pringe- 

lius  illuft.  4 in  hujufcemodi  cafibus  infime- 
0 tus  poteflatis  miranda  exempla ; cum  enim 
4 Vinum  profperos  editurum  effe&us  fuit, 
4 aeger  avide  id  ingurgitavit,  et  plus  poftea 
4 efflagitavit  ; fi  vero  delirium  aufturum  fuit, 

4 vel  ab  illo  abhorrebat,  vel  parum  cupie- 
4 bat  Audior  idem  eruditus  fequentia 
profert.  4 Quando  febris  in  longum  edu- 
4 citur  voce  debili  et  tarda  comitata,  aegri 
4 aliquid  cardiacum  enixe  ambiunt,  et  nihil 
4 adeo  illis  gratum  et  reficiens  ac  Vinum  ; 
4 cibum  nequaquam  defiderant,  attamen 
4 Panati  Anglice  (Panada)  didli  pauxillum, 
4 fi  Vinum  ei  adjundtum  fit,  lubenter  de- 
4 glutiunt  t-’  Inftindhis  vero  in  omnibus 
cafibus  nullatenus  medendi  confilium  indi- 
cat ; debilitate  enim  ad  gradum  quemdam 
provedta,  ut  a fymptomatibus  in  priori  qua- 
dam hujus  diflertationis  parte  recenfitis,  jam 
vero  gravefcentibus,  colligere  licet,  aeger 
jnfenfilis  evadit,  nilque  petit  ; nunc  certe 

temporis 

* Difeafes  of  the  Army,  p.  28. 

t Ibid  p.  295. 

temporis  cardiaca,  larga  quidem  quantitate, 
dummodo  poffibile  fit,  propinanda  funt, 
utpote  quae  vitam  fola  confervare  poffint. 
En!  omnia  quae  nobis  in  animo  fuit  hoc  de 
morbo  edere. 

VARIOLA. 

Variolae  febris  eruptiva  fymptomatibus 
typhi  aliquando  ftipatur  ; hoc  luculenter 
patet  ab  animi  dejedtione  magna,  virium 
proftratione,  vomitu,  anxietate  infigni, 
pulfu  debili,  et  vultu  pallido  ; haec  apud 
adultos,  qui  morbi  timore  tenentur,  fre- 
quentiffima  funt.  His  in  cafibus,  Vinum 
maximo  cum  fru&u  adhibetur,  faltem  fi 
auftoritati  illuft.  Huxhami  fides  habenda 
fit  ; ait  enim  ille,  4 Se  in  morbis  magni  ani- 
1 mi  dejedlione  infignibus  vidilfe  magnam 
‘ Vini  copiam  felici  cum  fuccelfu  exhibi- 
4 tam  * utcunque  haec  res  fefe  habeat, 

dubi- 


* Vid.  Huxham  on  the  Small  Pox. 

dubitationi  nullus  adeft  locus  quin  fi,  febre 
fecundaria  incidente,  pulfus  tardior  fit,  ae- 
ger fyncope  affedtus  fit,  puftulae  et  inter- 
flitia  pallida,  feflilia,  et  corrugata  vel  livida 
deveniant,  et  extremitates  frigidae  ac  vifco- 
fae,  Vinum  faufto  eventu  large  adhibeatur  ; 
et,  ni  fallor,  effedtibus  antifepticis  aeque  ac 
ftimulantibus  hic  pollet. 

Siquidem  vero  omnia,  quae  de  typho 
prolata  funt,  de  hoc  morbo  dicere  liceat, 
fupervacaneum  fore  duximus  plura  hic  loci 
effari ; ideo  nunc  progredimur  ad 

PESTEM. 

Quoniam  vero  mihi  nunquam  hunc  mor- 
bum vidiffe  contigit,  haud  accurate  de  eo 
differere  poffum ; ex  au&oribus  attamen 
conflat,  Vinum  large,  eadem  ac  in  typho 
cautela  adhibita,  propinari  poffe,  et  haud 
infelici  exitu  ; et,  fi  nobis  in  medium  opi- 
nionem noftram  proferre  venia  detur,  gra- 
du tantum  a typho  eum  diftare,  opinamur; 

itaque 

itaque  omnia  quae  de  Vini  in  typho  ufu 
di&a,  huc  etiam  ad  amuffim  pertinent. 

Ad  finem  nunc  properamus  ; de  arthriti- 
de enim  ex  inftituto  folummodo  agimus. 

ARTHRITIS. 

Inter  medicos  diu  difceptatum  fuit,  an 
Vinum  in  arthritide  utile  eft,  an  non  ; alii 
contra  Vinum  acriter  contendunt,  et  affir- 
mant fe  multa  exempla  vidiffe,  ubi  aegri  ab 
ejus  ufu  admodum  fradti,  multum  levami- 
nis Vino  abftinendo  accepere. 

Nonne  ftipari  potuerint  cafus  jam  me- 
morati fymptomatibus,  quae  omni  perito 
medico  indicarent,  Vinum  nocere  ? Ut 
experientia  Vinum  in  Podagra  regulari 
fumptum  nocivum  evafifTe,  liquido  con- 
flat. Ubi  vero  arthritidis  retrocedentis  vel 
atonicae  fymptomata  fefe  manifeftarunt, 
Vinum  ex  commodo  fore,  ne  vel  minimum 
dubito  ; fiquidem  enim  ventriculus  et  in- 
teftina  debilitate  faepe  afficiuntur.  Stimu- 
lantia quaedam  omnino  neceffaria  funt,  ad 

morbum 


32  QUADAM  DE  VINO. 

morbum,  extremitates  verfus,  propriam  e- 
jus  fedem,  dirigendum  ; eo  vero  propofito. 
Vinum  etiam  generofiffimum,  felici  cum 
frudtu  adhibetur ; haecque  videtur  efie  il- 
luft.  Suietenii  fententia  : 4 Ubi,’  inquit 

ille,  c dolor  artuum  abeft,  et  anomala  fymp- 
4 tornata,  anxietates,  tormina  abdominis, 
4 vomitus,  fmgultus,  deliria,  &c.  apparent, 
4 illico  efficaci  medela  fuccurrendum  eft  ; 
4 cum  ingens  periculum  imminet,  tunc  ad- 
4 hibendum  fragrans  Vinum,  imprimis  fi 
4 vires  languent  in  veteranis  jam  podagri- 
4 cis  ; omnium  maxime,  fi  largiori  Vini 
4 ufii  dudum  affueti  fuerint.  Contigit,  ut 
4 veteranus  podagricus,  ftrenuus  potator, 
4 decumberet : Pedes  vix  dolebant,  fed  a- 

4 derant  anxietas,  naulea,  levia  ventris  tor- 
4 mina,  una  cum  debilitate.  Medicus  Vini 
4 ufum  prohibuerat.  Acceffit  aegrum  ami- 
4 cus,  hilaris  olim  conviva,  cum  quo  faepius 
4 Baccho  litaverat,  qui  illico  omnia  remedia 
4 amoveri  juffit,  et  horum  loco  propinavit 
4 binas  Vini  libras  Rhenani  generofi  ; hoc 
4 effedtu,  utpoft  paucas  horas  acriter  quidem 

4 dolerent 

* dolerent  pedes  ; fed  reliqua  mala  fympto- 
4 mata  omnino  evanuerant.  Unde  dplori- 

* bus  mane  jam  imminutis,  accedentem  me- 
4 dicum  falfe  derifit  aeger,  Vinum  podagrae 
4 fpecificum  ja&ans  Vina  attamen,  quae 
majorem  alcohol  quantitatem  continent, 
haud  ex  voto  femper  procedunt  ; ideoque 
fpiritus  ardentes  et  aromatica  t haud  dubio 
ex  ufu  effent,  et  large  imo  faepe  fumi  de- 
bent. 

Sunt  et  alii  plurimi  morbi  quibus  Vinuin 
certe  convenit,  ceu  cynanche  maligna  ; fed 
de  Vino  quidpiam  in  hoc  morbo,  vel  in  a- 
liis  fpeciatim  dicere,  haud  neceffarium  duxi- 
mus, fiquidem  omnia  fere,  quae  de  Vini 
ufu  memoriae  noftrae  fefe  obtulerunt,  jam 
publici  juris  fecimus. 

Quo  minus  igitur  huic  difiertationi  jam 
finem  imponerem,  nihil  obftat  ; nili  ut 
hanc  occafionem  illuftriflimis  hujufce  Colle- 
gii ProfefToribus  gratias,  quas  habeo  maxi- 

* Van  Swiet.  Vol.  4.  p.  388. 

t Culi.  Firft  Lines 

mas,  agendi,  ob  plurima  in  me  beneficia 
collata,  quorum  grato  animo  memorem  me 
femper  praeftabo,  laetus  arripiam.  Ne 
filentio  praeteream  virum  celeb.  Andream 
Duncan,  M.  D.  a cujus  praele&ionibus 
haud  minimam  harum  obfervationum  par- 
tem haufi,  multa  me  vetant. 


finis. 


